ອຸດທະຍານແຫ່ງຊາດເຢລໂລສໂຕນ ສະເຫຼີມສະຫຼອງຄວາມສໍາຄັນ ກ່ຽວກັບເລື້ອງລາວ ຂອງບັນດາຊົນເຜົ່າ ທີ່ອາໄສຢູ່ໃນດິນແດນແຫ່ງນີ້ຈຸທໍາອິດ
ການສະເຫຼີມສະຫຼອງວັນຄົບຮອບ ລວມມີກິດຈະກໍາທາງດ້ານວັດທະນະທໍາ ແລະການໂຮມຊຸມນຸມກັນຂອງປະຊາຊົນ ເພື່ອສໍາຫຼວດເບິ່ງປະຫວັດສາດຂອງຊົນເຜົ່າພື້ນເມືອງອາເມຣິກາ ແລະອຸດທະຍານແຫ່ງນີ້
ໃນລັດມົນທານາແລະລັດວາຍໂອມມິງ ທີ່ຕັ້ງຢູ່ທາງທິດຕາເວັນຕົກຂອງສະຫະລັດ, ອຸດທະຍານແຫ່ງຊາດ ເຢລໂລສໂຕນ ກໍາລັງສະເຫຼີມສະຫຼອງຄົບ ຮອບ 150 ປີ ໂດຍເປັນການນໍາສະເໜີກ່ຽວກັບເລື້ອງຂອງຊົນເຜົ່າພື້ນເມືອງທີ່ໄດ້ຖືກບັງຄັບໃຫ້ອອກຈາກບໍລິເວນດັ່ງກ່າວ ເພື່ອກໍ່ຕັ້ງຂົງເຂດແຫ່ງນີ້ ໃຫ້ເປັນອຸດທະຍານແຫ່ງຊາດ ນາຕາຊາ ໂມສໂກວາຢາ (Natasha Mozgovaya) ນັກຂ່າວ VOA ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ຈະນໍາເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ອຸດທະຍານແຫ່ງຊາດເຢລໂລສໂຕນ ມີບາງອັນທີ່ເປັນສິ່ງມະຫັດສະຈັນທາງທໍາມະຊາດທີ່ມີຊື່ສຽງທີ່ສຸດໃນໂລກ, ລວມມີນໍ້າພຸຮ້ອນ ໂອລດ໌ ເຟສທ໌ຟູລ (Old Faithful), ເຊິ່ງໄດ້ດຶງດູດເອົານັກທ່ອງທ່ຽວຫຼາຍລ້ານຄົນເຂົ້າໄປທ່ຽວຊົມໃນແຕ່ລະປີ ແຕ່ສິ່ງທີ່ໄດ້ຮັບການສົ່ງເສີມໜ້ອຍຫຼາຍ ຄືເລື້ອງຂອງຊີວິດຊົນເຜົ່າພື້ນ ເມືອງອາເມຣິກາ ໂດຍນັກໂບຮານຄະດີກ່າວວ່າ ພວກເຂົາເຈົ້າໄດ້ດໍາລົງຊີວິດຢູ່ ໃນດິນແດນແຫ່ງນີ້ຢ່າງໜ້ອຍ 11,000 ປີຜ່ານມາແລ້ວ ເມື່ອ ເຢລໂລສໂຕນ ໄດ້ຖືກກໍານົດໃຫ້ເປັນອຸດທະຍານແຫ່ງຊາດ, ຊົນເຜົ່າພື້ນ ເມືອງອາເມຣິກາຕ່າງໆ ໄດ້ຖືກກວດລ້າງອອກໄປ, ແລະປະຫວັດຂອງອຸດທະ ຍານກ່າວວ່າ ດິນແດນແຫ່ງນີ້ຖືກຄົ້ນພົບໂດຍກຸ່ມນັກສໍາຫຼວດຊາຍຄົນຜິວຂາວ ນະບັດນີ້ ເປັນຄັ້ງທໍາອິດໃນຊ່ວງຂອງເວລາ 150 ປີ, ກະຕູບຂອງຊົນເຜົ່າພື້ນ ເມືອງໄດ້ຖືກສ້າງຂຶ້ນມາຢູ່ໃນບໍລິເວນອຸດທະຍານ ແລະປະຊາຊົນຜູ້ທໍາອິດຂອງດິນແດນແຫ່ງນີ້ ກໍາລັງບອກເລົ່າກ່ຽວກັບເລື້ອງລາວຂອງພວກເຂົາເຈົ້າ ການສະເຫຼີມສະຫຼອງວັນຄົບຮອບ ລວມມີກິດຈະກໍາທາງດ້ານວັດທະນະທໍາ ແລະການໂຮມຊຸມນຸມກັນຂອງປະຊາຊົນທົ່ວໄປເພື່ອສໍາຫຼວດເບິ່ງປະຫວັດສາດຂອງຊົນເຜົ່າພື້ນເມືອງອາເມຣິກາແລະອຸດທະຍານແຫ່ງນີ້ ການບັງຄັບໃຫ້ຊົນເຜົາຕ່າງໆອອກຈາກດິນແດນແຫ່ງນີ້ ເລີ້ມຕົ້ນຂຶ້ນໃນຊຸມທ້າຍສັດຕະວັດທີ 19 ຄອບຄົວຂອງ ວິໂນນາ ທິນດໍ (Winona Tindore), ຜູ້ອາວຸໂສຂອງ ຊໍຊອນ ບານນັອກ (Shoshone-Bannock) ເປັນນຶ່ງໃນຈໍານວນກຸ່ມສຸດທ້າຍທີ່ໄດ້ຖືກບັງຄັບໃຫ້ຍ້າຍອອກໄປ ວິໂນນາ ທິນດໍ, ລູກຫຼານຂອງຄອບຄົວທີ່ເຄີຍອາໄສ ຢູ່ໃນເຢລໂລສໂຕນ ກ່າວວ່າ: ທະນາຍຄວາມ ແລະນັກສິນລະປິນແບລັກຟີດ (Blackfeet) ທ່ານອີວານ ທອມຊັນ (Evan Thomson), ເປີດເຜີຍກ່ຽວກັບຊົນເຜົ່າຕ່າງໆ ດ້ວຍການນໍາໃຊ້ການຢືນຢັນຂອງສານ ໃນການໃຊ້ສິດລ່າສັດແບບພື້ນເມືອງຂອງພວກເຂົາເຈົ້າ ໃນຮູບແບບສິນລະປະທີ່ໄດ້ຮັບການພັດທະນາຈາກການນໍາໃຊ້ເຈ້ຍ ທີ່ຖິ້ມແລ້ວ ໂດຍບັນດານັກສິນລະປິນຊົນເຜົ່າພື້ນເມືອງ, ເຊິ່ງທ່ານໄດ້ກ່າວວ່າ: ໃນພິທີສະເຫຼີມສະຫຼອງ, ເຄິດສເຕິນ ຄັງໂກລ (Kirten Kunkle) ນັກຮ້ອງສຽງສູງຈາກຊົນເຜົ່າມຸສໂກກີ (Muscogee) ໄດ້ສະແດງບົດເພງຂອງນາງທີ່ມີຊື່ວ່າ “ຮຽກຮ້ອງເອົາດິນແດນກັບຄືນມາ ” ເຊິ່ງນາງໄດ້ກ່າວອອກມາວ່າ: ແພັດຕີ້ ບາລສ໌ (Patti Baldes) ນັກສິນລະປິນຈາກອາຣາປາໂຮ (Arapaho) ແລະພາຍອຸດ (Paiute) ທີ່ຢູ່ທາງພາກເໜືອ ໄດ້ນໍາເອົາຮູບແກະສະຫຼັກກະທິງຈາກສາຂາຕ່າງໆກັບຄືນມາມີຊີວິດອີກຄັ້ງ ດ້ວຍການນໍາເອົານັກເຕັ້ນເປັນຄູ່ທີ່ມີ ແມ່ ແລະລູກສາວຈາກຊົນເຜົ່າຕ່າງໆ ນັກສິນລະປິນ ແພັດຕີ້ ບາລສ໌ ກ່າວວ່າ: ຜູ້ອໍານວຍການຂອງອຸດທະຍານ ທ່ານຄາມ ໂຊລລີ (Cam Sholly) ກ່າວວ່າ ບໍ່ມີຜູ້ໃດເລົ່າກ່ຽວກັບເລື້ອງລາວຕ່າງໆໄດ້ດີເທົ່າກັບຜູ້ຄົນ ທີ່ບັນພະບູລຸດຂອງພວກເຂົາເຈົ້າເຄີຍອາໄສຢູ່ໃນດິນແດນແຫ່ງນີ້, ເຊິ່ງ ທ່ານຄາມ ໂຊລລີ ກ່າວວ່າ: ທ່ານ ໂຊລລີ ກ່າວວ່າ ມັນມີຄວາມສໍາຄັນຫຼາຍ ທີ່ການມີສ່ວນຮ່ວມໃນການສະເຫຼີມສະຫຼອງໂອກາດຄົບຮອບຂອງອຸດທະຍານແຫ່ງຊາດໃນຄັ້ງນີ້ ບໍ່ແມ່ນ ແຕ່ເວລາດຽວ, ແຕ່ເປັນຈຸດເລີ້ມຕົ້ນຄືນໃໝ່ ເພື່ອດໍາເນີນງານຫຼາຍຂຶ້ນແລະດໍາເນີນວຽກງານກັບບັນດາເຊື້ອຊາດເຜົ່າຕ່າງໆໃຫ້ຫຼາຍຂຶ້ນໃນອະນາຄົດຂ້າງໜ້າ